CELEX: C2005/115/13
Language: fi
Date: 2005-05-14 00:00:00
Title: Yhteisöjen tuomioistuimen tuomio, (viides jaosto) 10 päivänä maaliskuuta 2005, asiassa C-531/03: Euroopan yhteisöjen komissio vastaan Saksan liittotasavalta (Jäsenyysvelvoitteiden noudattamatta jättäminen — Direktiivi 97/11/EY — Tiettyjen julkisten ja yksityisten hankkeiden ympäristövaikutusten arviointi — Tiettyjen osavaltioiden tietyöhankkeet)

14.5.2005   
            
            
               FI
            
            
               Euroopan unionin virallinen lehti
            
            
               C 115/7
            
         
      YHTEISÖJEN TUOMIOISTUIMEN TUOMIO,
   (viides jaosto)
   10 päivänä maaliskuuta 2005,
   asiassa C-531/03: Euroopan yhteisöjen komissio vastaan Saksan liittotasavalta (1)
   
   (Jäsenyysvelvoitteiden noudattamatta jättäminen - Direktiivi 97/11/EY - Tiettyjen julkisten ja yksityisten hankkeiden ympäristövaikutusten arviointi - Tiettyjen osavaltioiden tietyöhankkeet)
   (2005/C 115/13)
   Oikeudenkäyntikieli: saksa
   Asiassa C-531/03, jossa on kyse EY 226 artiklaan perustuvasta jäsenyysvelvoitteiden noudattamatta jättämistä koskevasta kanteesta, joka on nostettu 18.12.2003, Euroopan yhteisöjen komissio (asiamiehinään: J. C. Schieferer ja F. Simonetti) vastaan Saksan liittotasavalta (asiamiehinään: C.-D. Quassowski ja M. Lumma), yhteisöjen tuomioistuin (viides jaosto), toimien kokoonpanossa: jaoston puheenjohtaja R. Silva de Lapuerta sekä tuomarit. J. Makarczyk (esittelevä tuomari) ja P. Kūris, julkisasiamies: D. Ruiz-Jarabo Colomer, kirjaaja: R. Grass, on antanut 10.3.2005 tuomion, jonka tuomiolauselma on seuraava:
   
               1
            
            
               Saksan liittotasavalta ei ole noudattanut tiettyjen julkisten ja yksityisten hankkeiden ympäristövaikutusten arvioinnista annetun direktiivin 85/337/ETY muuttamisesta 3 päivänä maaliskuuta 1997 annetun neuvoston direktiivin 97/11/EY ja tiettyjen julkisten ja yksityisten hankkeiden ympäristövaikutusten arvioinnista 27 päivänä kesäkuuta 1985 annetun neuvoston direktiivin 85/337/ETY, sellaisena kuin se on muutettuna direktiivillä 97/11, 4 artiklan sekä liitteessä I olevan 7 kohdan b alakohdan ja c alakohdan ja liitteessä II olevan 10 kohdan e alakohdan mukaisia velvoitteitaan, koska se ei ole pannut direktiiviä 97/11/EY täytäntöön säädetyssä määräajassa siltä osin kuin on kyse tietyöhankkeista Reininmaa-Pfalzin osavaltiossa ja koska se on mahdollistanut saman määräajan päättymisen jälkeen sen, että Nordrhein-Westfalenin osavaltiossa voidaan hyväksyä tietyöhankkeita suunnitelmien hyväksymistä koskevan menettelyn perusteella suorittamatta ympäristövaikutuksia koskevaa arviointia.
            
         
               2
            
            
               Saksan liittotasavalta velvoitetaan korvaamaan oikeudenkäyntikulut.
            
         
      (1)  EUVL C 59, 6.3.2004.